Boek: Tuisland | Maroela Media
En dan val die volgende dooie. Beeslaar kry ’n nuwe kollega, kolonel Koekoes Mentoor, ’n hardekwas rissiepit wat saam met hom deur ’n doolhof van politiek, mites en moord moet stap. Gelyktydig moet Kytie Rooi, skoonmaakster by ’n luukse gastehuis op Upington, die Kalahari in vlug met ’n vreemde straatkindjie aan die hand.
Maroela-lesers kan die boek teen R200-00 by Graffiti Boeke koop.
misdaadfiksie nuwe vrystelling
Ek stel regtig nie belang om ooit weer ‘n boek van hierdie skrywer te lees nie omdat sy soveel kru blatante vloekwoorde gebruik in haar werke. NSRI se veiligheidswenke vir die vakansie - Jou Gesin | Solidariteit WêreldJou Gesin | Solidariteit Wêreld
Tuis › Artikels › NSRI se veiligheidswenke vir die vakansie
NSRI se veiligheidswenke vir die vakansie
Dit is weereens daardie tyd van die jaar en die Nasionale Seereddingsinstituut (NSRI) doen ʼn beroep op die publiek om ʼn ingesteldheid te kweek naby die kus en binnelandse waters.
Vir ʼn veilige ervaring op die strand, kies ʼn strand waar lewensredders aan diens is en swem tussen hulle vlae. As jy dit doen, hoef jy jou nie te bekommer oor trekstrome of skielik te diep te wees nie. Om jou arm op te lig en vir hulp te swaai sal die lewensredders aan diens vinnig laat reageer.
Ongelukkig swem mense gereeld waar daar geen lewensredders aan diens is nie. Dit is wanneer dinge verkeerd kan loop.
Dikwels is die persoon wat nie oorleef nie, dié een wat die water ingegaan het om te probeer om ʼn persoon te help wat in die moeilikheid was. Omdat dit so baie gebeur, het Seeredding in November 2017 hulle Pienk Reddingsboeiprojek van stapel gestuur. Hierdie helderpienk reddingsboeie word gehang op strategies geplaasde kennisgewings om mense daaraan te herinner om versigtig te wees wanneer hulle die water ingaan – en om nie te swem as daar nie lewensredders aan diens is op daardie gedeelte van die strand nie.
As daar ʼn voorval is en iemand benodig hulp kan hierdie boeie gegooi word na die persoon wat in die water in die moeilikheid is, wat hulle dan van nooddryfapparaat voorsien. Daar is duidelike grafiese illustrasies op die kennisgewing wat verduidelik hoe om die reddingsboei te gebruik. Dit is belangrik om daarop te let dat die noodnommer vir die naaste Seereddingstasie op die kennisgewing verskyn.
Hou ʼn plan in plek vir ʼn noodgeval:
Maak seker jy het noodnommers gestoor op jou selfoon. Skakel 112 vanaf enige selfoon in enige noodgeval.
Gaan die wind, weer en getye na voordat jy strand toe gaan, gaan visvang of met ʼn boot uitgaan.
Vertel iemand waarheen jy gaan en wanneer jy sal terug wees. Maak seker hulle ken jou roete, jou voornemens en wie om te kontak as jy nie op tyd opdaag nie
Wanneer jy oor rotse klim of vanaf rotse visvang – moet nooit jou rug op die see draai nie. Rotshengelaars word sterk aangeraai om ʼn reddingsbaadjie te dra en om te weet wanneer dit hoë springgety is.
As jy gaan roei of op ʼn boot gaan wees, laai eers NSRI se gratis SafeTrx-toep af en gebruik dit altyd: http://www.nsri.org.za/safetrx
Veiligheidswenke om gedurende hierdie somer in gedagte te hou:
Swem by strande waar en wanneer lewensredders aan diens is.
Swem tussen die lewensredders se vlae. Leer kinders dat as hulle tussen die lewensredders se vlae swem, die lewensredders hulle sal dophou en kan help as daar ʼn probleem is.
Moenie alkohol gebruik en dan gaan swem nie.
Moenie alleen swem nie. Swem altyd saam met ʼn vriend.
Volwasse toesig en versperrings tot water is lewensbelangrik. Volwassenes wat oor kinders toesig hou in of naby water, moet kan swem. Dit moet nie vir kinders moontlik wees om by water uit te kom deur bo-oor of deur versperrings soos swembadheinings te klim nie.
Weet hoe om trekstrome te oorleef. As jy tussen die lewensredders se vlae swem, sal hulle seker maak jy is veilig en ver weg van trekstrome af.
Moenie op jou eie ʼn reddingspoging aandurf nie.
As jy sien iemand is in die moeilikheid, roep dadelik ʼn lewensredder of skakel die naaste Seereddingstasie vanaf jou selfoon. Nadat jy om hulp geroep het, probeer om iets wat dryf na die persoon te gooi wat in die moeilikheid is.
Hou ʼn wakende oog oor kinders wat drywende voorwerpe, speelgoed of motorbande by die strand of op damme gebruik. Jy kan baie vinnig van die strand af weggewaai word en alhoewel bande en Styrofoam baie pret is, is dit maklik om daarvan af te val. As ʼn kind nie kan swem nie en in diep water afval, sal hy/sy verdrink.
Volwassenes wat oor kinders toesig hou se aandag moet nie afgetrek word nie of moet nie hulle selfone gebruik terwyl hulle na kinders in of naby water omsien nie. Jy moet op hulle fokus en niks anders nie.
Leer hoe om kunsmatige asemhaling te doen. Stoor noodnommers op jou foon.